tomron87/hebrew-wikipedia-sentences-corpus huggingface dataset:
העבודות נקראו "ציורי מתנה", והתבססו על מסרים שקיבלו במהלך טקסים רוחניים.
הם יוצרו בעזרת צבעי מים או דיו.
בדרך כלל הם כללו סמלים קטנים רבים, כמו ארגזי אוצר, מראות גן עדן, מרכבות זהב, פרחים ופירות.
וכללו מסרים כתובים של ידידות או יראת כבוד, עם שילובים קליגרפיים, הדומות לעבודות תחרה משובחות.
בדרך כלל, היצירות לא היו חתומות על ידי האמן.
אמנים מרכזיים מכת השייקרים היו קוהון, פולי קולינס וג'וזף וויקר.
עידן הביטויים המסורתיים הסתיים כאשר חברי כת השייקרים התפקחו והתביישו מההגזמות הרגשיים והביטויים המיסטיים של תקופה זו.
קוהון החלה ליצור את רישומיה ואמנותה בשנת 1845. היא אימצה גישה ייחודית לרישומיה בהשוואה לעבודות אחרות של השייקרים.
היא השתמשה בשכבת צבע עבה ובצבעים ראשוניים או משניים שיצרו מרקם אימפסטו, תוך שימוש במשיחות מכחול אקספרסיביות.
הקומפוזיציות שלה הוקדשו לאובייקט או סצנה אחת עם תבניות גאומטריות.
במקום למסרים המיועדים לאחרים, היא כתבה ישירות על חוויות החזון, וחתמה על עבודותיה.
קוהון ידועה בעיקר בזכות ציורי העצים - עץ החיים.
הציור "סוכת עצי תות", 1854 נוצר כתוצאה מחזונה של קוהון על סעודת עוגות של זקני הכת מתחת לעצי תות.
תיאור השולחן הארוך בציור מייצג סעודות קדושות שהיו נערכות בישיבות הדו-שנתיות.
נוכחותן של היונים מייצגת את השפע שהמאמין יחווה בשמים.
החוקרת ז'רמן גריר, השוותה את ציורה של קוהון לאמנות פרימיטיבית של אמנים קתולים "גן עדן ארצי עם עצים פרחים ופרי.
ציור "עץ החיים" של האנה קוהון הפך לסמל מייצג את השייקרים.
בשנת 1996 הוערך ציור נוסף המיוחס לקוהון לפני מכירתו בסותביס בסכום של 250,000 עד 350,000 דולר.
הציור נמכר בסותביס תמורת 299,500 דולר למוזיאון לאמנות עממית אמריקאית בינואר 1997.
האנה הריסון קוהון נפטרה בהנקוק, מסצ'וסטס ב־7 בינואר 1864 והיא קבורה בבית העלמין המשפחתי של הכנסייה.
חברתה בכת - אליס סמית' מכפר הנקוק הביאה ארבעה רישומי מתנה לפיית' ואדוארד דמינג אנדרוז, היסטוריונים של השייקרים בשנת 1931. אנדרוז ארגן תערוכה במוזיאון ויטני לאמנות אמריקאית בשנת 1935. תמונה של עץ החיים של קוהון הופיעה בחודש דצמבר, במאמר במגזין העתיקות 1945 מאת אדוארד דמינג אנדרוז.
כפר הנקוק של השייקרים הפך למוזיאון בשנת 1960, לאחר מכן מכרו ההיסטוריונים את רישומי קוהון וציורי מתנה אחרים למוזיאון.
ציור עץ החיים שלה שימש בשנת 1974 לגלוית חג המולד של UNICEF לגיוס כספים עבור הארגון.
מוזיאון ויטני לאמנות הציג ארבעה רישומים של קוהון בתערוכה "ציירים עממיים אמריקאים משלוש מאות שנים" בשנת 1980.
מנהל המוזיאון לאמנות עממית אמריקאית בניו יורק, ג'רארד סי ורטקין, אמר כי קוהון "נחשבת לאמנית השייקרים הבולטת ביותר" ויצירותיה "הפכו לאייקונים של תרבות החומרית של הכת.
האנה קלוהיל פן (11 בפברואר 1671 - 20 בדצמבר 1726) הייתה מושלת אנגלו-אמריקאית, הייתה אשתו השנייה של מייסד המושבה האמריקנית פנסילבניה ויליאם פן.
היא ניהלה בפועל את מחוז פנסיבליה לאחר שבעלה סבל משבץ מוחי במשך 6 שנים.
ב-28 בנובמבר 1984 העניק לה נשיא ארצות הברית רונלד רייגן את התואר אזרח כבוד של ארצות הברית והיא האישה הראשונה בהיסטוריה שקיבלה את התואר הזה.
נולדה ב-11 בפברואר 1671 לתומאס קאלואהיל בעיר בריסטול שבאנגליה.
כשהייתה בת 25, ב-5 במרץ 1696 התחתנה עם ויליאם פן, בן ה-52. היא ילדה את בנם הראשון (מתוך שמונה) במהלך המסע שלהם לאמריקה.
כשוויליאם פן מת בגיל 73 ב-30 ביולי 1718, צוואתו העניקה להאנה פן שליטה מלאה במושבה והונו.
אך בנו הבכור של ויליאם פן מנישואיו הראשונים, ויליאם פן הבן, ביקש לפסול את צוואתו של אביו על מנת להשיג שליטה במושבה.
תביעתו לא צלחה, והאנה פן נשארה אחראית על המושבה עד שמתה משבץ מוחי בבית בנה בלונדון ב-20 בדצמבר 1726 בגיל 55.
ילדה ללא שם (נולדה ונפטרה ב-1697)
תומאס פן (1702–1775), נישא לליידי ג'וליאנה פרמור, בתו הרביעית של תומאס, הרוזן הראשון מפומפרט
ב-28 בנובמבר 1984 העניק לה רונלד רייגן את התואר אזרח כבוד של ארצות הברית, היא האישה הראשונה בהיסטוריה שקיבלה את התואר הזה.
טום קורבט מושל פנסיבליה, כינה את ה-12 במרץ 2013 "יום האנה קאלואהיל פן".
כשבעלה ויליאם פן תכנן את העיר פנסיבליה בשנות ה-80 הוא קרא לרחוב קאלואהיל על שם אשתו.
בית הספר חטיבת ביניים ביורק, פנסילבניה, נקרא על שמה.
האנו פבקור (באסטונית: Hanno Pevkur; נולד ב-2 באפריל 1977) הוא פוליטיקאי אסטוני ממפלגת הרפורמה, אשר משמש כשר ההגנה של אסטוניה מאז 18 ביולי 2022. לפני כן שימש כשר הרווחה בין השנים 2009–2012, כשר המשפטים בין 2012–2014, וכשר הפנים בין 2014–2016.
פבקור למד משפטים בבית הספר לכלכלה של טאלין ובאוניברסיטת טרטו, והוסמך כעורך דין.
בשנת 2000 הצטרף לפוליטיקה במסגרת מפלגת הרפורמה ומונה ליועץ המשפטי של רובע נמה בטאלין.
באפריל 2003 הוא נבחר לתפקיד ראש הרובע בקואליציה שכללה את מפלגת הרפורמה ומפלגת רס פובליקה.
במרץ 2005 הוא נאלץ לוותר על התפקיד לאחר שאנשי רס פובליקה איימו לנטוש את הקואליציה.
תחת זאת, הוא מונה לסגן ראש הרובע.
כעבור מספר שבועות עזבו אנשי רס פובליקה את הקואליציה למרות זאת.
פבקור נבחר מחדש למועצת העיר טאלין, ולאחר מכן מונה ליועץ לשר המשפטים.
ב-2007 הוא נבחר לריגיקוגו (הפרלמנט האסטוני).
ב-23 בפברואר 2009 הוא מונה לשר הרווחה.
ב-10 בדצמבר 2012 הוא עבר להיות שר המשפטים.
לאחר הבחירות ב-2016 נותרה מפלגת הרפורמה באופוזיציה ופבקור סיים את תפקידו.
ב-23 באוקטובר 2017 הוא מונה לסגן יו"ר הפרלמנט.
גם לאחר בחירות 2019 נותרה מפלגת הרפורמה באופוזיציה, אולם ב-2021 התפטר ראש הממשלה יורי רטס מתפקידו, ומפלגת הרפורמה בהנהגת קאיה קאלאס להקים ממשלה.
פבקור מונה ב-18 ביולי 2022 לשמש כשר ההגנה.
טרינה טאי נגו (בווייטנאמית: Trịnh Thị Ngọ; 1931 – 30 בספטמבר 2016) אשר נודעה בכינוי "האנוי האנה" (Hanoi Hannah) הייתה וייטנאמית אשר התפרסמה כאשר שידרה ברדיו של צפון וייטנאם במהלך מלחמת וייטנאם.
שידוריה נעשו בשפה האנגלית ונועדו לפגוע במורל האמריקני.
נגו נולדה בהאנוי ב-1931. אביה היה איש עסקים מצליח שניהל את מפעל הזכוכית הגדול ביותר בהודו-סין הצרפתית.
היא סיפרה לימים שרצתה ללמוד אנגלית כדי לצפות בסרטים האהובים עליה.
משפחתה מימנה לה שיעורים פרטיים עד שידעה אנגלית שוטפת.
ב-1955 היא החלה לעבוד בתחנת הרדיו "קול וייטנאם" והקריאה את מהדורת החדשות באנגלית שנועדה עבור מאזיני התחנה שאינם דוברים וייטנאמית.
המנטור שלה בשלב זה היה העיתונאי האוסטרלי וילפריד בורצ'ט.
בתקופה זו היא אימצה את הכינוי "טאו הואונג" ("ניחוח הסתיו") שהיה קל וקצר יותר עבור מאזיניה.
במהלך מלחמת וייטנאם, נגו התפרסמה בקרב חיילי צבא ארצות הברית בזכות שידורי התעמולה שלה ברדיו האנוי.
התשדירים שלה נכתבו על ידי צבא צפון וייטנאם ונועדו להפחיד ולבייש את החיילים האמריקנים.
היא ערכה שלושה שידורים ביום, קראה רשימה של אמריקאים שזה עתה נהרגו או שנכלאו, והשמיעה שירים פופולריים נגד מלחמת העולם השנייה במאמץ לעורר רגשות של נוסטלגיה וגעגועים הביתה, תוך ניסיון לשכנע את אנשי הממשל של ארצות הברית שהמעורבות האמריקנית במלחמת וייטנאם היא לא צודקת ולא מוסרית.
ספינות חיל הים האמריקני היו גם כן מטרות בשידוריה.
היא נהגה לקרוא את שמות אנשי הצוות ואיימה שכולם עומדים למות.
היא גם קיבלה והשמיעה הודעות מוקלטות מאמריקנים שהיו נגד המלחמה, ואמרה מאוחר יותר שלדעתה הודעות אלו היו היעילות מכולן.
שידוריה של נגו היו פופולריים מאוד בקרב החיילים האמריקנים, שכינו אותה "האנוי האנה" בדומה ל"שושנת טוקיו" ול"אקסיס סאלי" מימי מלחמת העולם השנייה.
לעיתים קרובות היא נקבה במדויק בשמות היחידות האמריקניות ומיקומן, וכן סיפקה מועדים מדויקים על הגעתן של ספינות אמריקניות.
מקרים אלו תרמו לביסוסה של אגדה על פיה "האנוי האנה" יודעת הכל, והיא אף נותנת בין השורות מידע על מתקפות עתידיות של צבא צפון וייטנאם ועל בוגדים בשורות הצבא האמריקני.
במציאות, רוב המידע ששידרה הגיע מפרסומים אמריקניים רשמיים.
שידוריה של נגו נמשכו ברציפות במשך 28 שנים.
היא סיימה לשדר ב-1973, לאחר שמרבית החיילים האמריקנים כבר עזבו את וייטנאם.
לימים היא הצהירה שהיא אכן האמינה בשידורים שלה, וסברה שההתערבות האמריקנית במלחמה מיותרת.
לאחר המלחמה, עברה נגו להו צ'י מין סיטי יחד עם בעלה.
האנה קליין היא אתלטית גרמניה, אלופת אירופה באולם (איסטנבול 2023) בריצת 3000 מטר וזוכת מדליית ארד באליפות אירופה באולם (טורון 2021) בריצת 1500 מטר.
באליפות אירופה באולם שנערכה בבלגרד שבסרביה במרץ 2017 סיימה קליין במקום תשיעי בריצת 3000 מטר בתוצאה של 8:58.57 דקות.
באליפות העולם שנערכה באותה שנה בלונדון, הממלכה המאוחדת סיימה קליין במקום 11 בריצת 1500 מטר בתוצאה של 4:06.22 דקות.
באליפות העולם באולם שנערכה בברמינגהאם, הממלכה המאוחדת במרץ 2018 סיימה במקום 19 בריצת 1500 מטר בתוצאה של 4:12.11 דקות.
באליפות אירופה שנערכה בברלין, גרמניה באותה שנה השתתפה קליין בגמר ריצת 5000 מטר, אך לא סיימה את הריצה.
באליפות אירופה באולם שנערכה בטורון שבפולין במרץ 2021 זכתה קליין במדליית ארד בריצת 1500 מטר בתוצאה של 4:20.07 דקות, אחרי אליס ונדראלסט מבלגיה (4:18.44 דקות) והולי ארצ'ר מהממלכה המאוחדת (4:19.91 דקות).
באולימפיאדת טוקיו שנערכה באותה שנה סיימה קליין במקום 40 בריצת 1500 מטר בתוצאה של 4:14.83 דקות.
באליפות העולם באולם שנערכה בבלגרד, סרביה בשנת 2022 היא סיימה במקום 11 בריצת 3000 מטר בתוצאה של 8:48.73 דקות.
באליפות העולם שנערכה ביוג'ין, אורגון, ארצות הברית באותה שנה היא סיימה במקום 16 בריצת 1500 מטר בתוצאה של 4:05.85 דקות.
באליפות אירופה שנערכה במינכן, גרמניה באותה שנה היא סיימה במקום חמישי בריצת 1500 מטר בתוצאה של 4:05.49 דקות.
באליפות אירופה באולם שנערכה באיסטנבול, טורקיה במרץ 2023 היא זכתה במדליית זהב בריצת 3000 מטר בשיא אישי חדש של 8:35.87 דקות, לפני קונסטנזה קלוסטרהלפן מגרמניה (8:36.50 דקות) ומליסה קורטני-בראיינט מהממלכה המאוחדת (8:41.19 דקות).
האנו פטרי לינטו (בפינית: Hannu Lintu; נולד ב-13 באוקטובר 1967) הוא מנצח פיני.
הוא למד נגינה בפסנתר ובצ'לו בקונסרבטוריון של טורקו ובאקדמיית סיבליוס.
הוא גם למד ניצוח אצל אטסו אלמילה, ואחר כך אצל יורמה פאנולה וארי קלאס.
הוא השתתף בהנחיית כיתות אמן עם איליה מוסין.
האנו זכה בתחרות הניצוח הנורדי ב-1994 בברגן.
הוא סיים את לימודיו באקדמיית סיבליוס ב-1996 בהצטיינות.
לינטו קיבל מינוי במשרה חלקית של פרופסור לניצוח באקדמיית סיבליוס בספטמבר 2014.
בין השנים 1998 - 2001, לינטו היה המנצח הראשי של התזמורת הפילהרמונית של טורקו.
בשנת 2005, הוא שימש כמנהל האמנותי של פסטיבל צלילי הקיץ של הרכב המוזיקה הפינית העכשווית .
לינטו היה המנצח הראשי של התזמורת הפילהרמונית של טמפרה מ-2009 עד 2013. בדצמבר 2010 הודיעה תזמורת רדיו פינלנד על מינויו של לינטו למנצח הראשי השמיני שלה, החל מ-1 באוגוסט 2013, עם חוזה ראשוני של שלוש עונות.
הוא ניצח הקלטות מסחריות עבור חברות כמו נקסוס, Claves ,Dacapo ,Danacord ,Hyperion ו-Ondine.
האנה פרל דייוויס , אשר מוכרת יותר באינטרנט בשם JustPearlyThings או פרל, הוא יוטיוברית ואושיית רשת אמריקאית שממוקדת בעיקר בהפקת תכנים אנטי-פמיניסטים.
דייוויס נולדה בפרוור של שיקגו למשפחה בת עשרה ילדים.
את ילדותה תיארה כ"מכוונת משפחה" ו"מאושרת".
אמה ג'ניפר הייתה בהנהלת ארגון האו"ם לקידום והעצמת נשים.
ועבדה כמתמחה עבור הסנאטור טום קולרטון מאילינוי.
לדייוויס תואר בכלכלה ומנהל עסקים מאוניברסיטת מסצ'וסטס אמהרסט, שם הייתה חברה בקבוצת הכדורעף והכדורסל של האוניברסיטה.
דייוויס שאבה השראה לייצירת תוכן מבן שפירו ותומאס סואל.
דייוויס עוסקת בנושאים תפקידי מגדר, משפחה מסורתית, אחוזי גירושין, השתתפות טרנסג'נדרים בספורט נשים, התיקון ה-19 לחוקת ארצות הברית, הגלולה האדומה והגלולה הכחולה, ועוד.
דייוויס היא אנטי-פמיניסטית מוצהרת ובשל השקפותיה, נודעה בכינוי אנדרו טייט הנשית.
לדייוויס יש תוכנית יוטיוב בשם The Pregame, ופודקאסט בשם Just Pearly Things.
התוכן שהיא מעלה ליוטיוב זכה למעלה ממיליארד צפיות.
האנושישוק (בליטאית: Onuškis) היא כפר במחוז משנה טרקאי שבמחוז וילנה בליטא, בסביבות ה- מהעיר טרקאי, נכון ל-2011, היו בה 519 תושבים.
במאה ה-19 היו היהודים הרוב בעיירה.
לפני מלחמת העולם הראשונה חיו בו כ-80 עד 90 משפחות יהודיות, אך בשנות המלחמה ירד מספרן לכ-50 עד 60 משפחות, ב-30 בספטמבר 1941, 1,446 יהודים מאוקשטדוואריס, לנטאבריס, האנושישוק, רודזיסקי, טרוקי, ז'ידקאימיס והאזורים הסמוכים, נורו לאחר שעברו התעללות, ביער ורנינקאי על ידי ליטאים מאוקשטדוואריס, אונקשטדוואריס, ואונקשטדוואריס.
האנט היא קהילה לא מאוגדת במערב מחוז קר, טקסס, ארצות הברית.
היא נמצאת בלב המתאפיינת בגבעות אבן גיר מחוספסות המפרידות בין מישור החוף לרמת אדוארדס - בצומת בין שני היובלים, הצפוני והדרומי של נהר גוואדלופה.
היישוב נקרא במקור "ג'פוניקה"; שמו שונה ל"האנט" כאשר אלווה ג'וי רכשה אדמה באזור והקימה סניף דואר אמריקאי במקום.
סטונהנג' II , העתק של סטונהנג', נבנה צפונית להאנט.
בשנת 2012 הוא הועבר לחצר הקדמית של תיאטרון פוינט באינגרם הסמוכה.
בעוד שאוכלוסיית האנט הרשמית מונה 1,332 תושבים, יותר מ-3,000 חניכים ובני משפחותיהם מבלים שם את חופשת הקיץ.
ב-4 ביולי 2025, לאחר שכמויות גדולות של גשם ירדו בבת אחת במרכז טקסס.
נהר גוואדלופה עלה ל-8.8 מטר באזור האנט והחלו שיטפונות אדירים באזור.
23–25 בנות, ששהו במחנה הקיץ הנוצרי מיסטיק, הוכרזו כנעדרות.
האנט שוכנת במפגש של היובלים הצפוני והדרומי של נהר גוואדלופה.
האנטולוגי הוא ז'אנר מוזיקלי ומאפיין מוזיקלי שמוגדר באופן רופף, שהתפתח בשנות ה-2000 בעיקר בקרב מוזיקאי מוזיקה אלקטרונית בריטיים.
יצירות מז'אנר זה בדרך כלל מעוררים זיכרון קולקטיבי ואסתטיקה של העבר, באמצעות דגימות מיצירות אודיו ישנות, בין היתר מוזיקה בריטית משנות ה-1930 עד לשנות ה-1960, מוזיקת הפקה , פסקולי סרטי קולנוע ותוכניות טלוויזיה, מוזיקה פסיכדלית ומוזיקה מסרטי מידע לציבור .
מבקר המוזיקה הבריטי סיימון ריינולדס הגדיר את הז'אנר ב-2008 כ-"זרם מוזיקלי 'מדומה' שאינו מהווה ז'אנר, סצנה או אפילו רשת.
[...] יותר טעם או אווירה מאשר סגנון עם גבולות".
עם זאת, ב-2017 הוא הגדיר את הז'אנר כ-"ז'אנר בריטי שברובו מוזיקה אלקטרונית מוזרה המקובעת על רעיונות של זיכרון מתפורר ועתיד אבוד".
האקדמאי אדם הרפר טען בפוסט של בלוג כי הז'אנר הוא "לא ז'אנר של אמנות או מוזיקה, אלא אפקט אסתטי ודרך לקרוא ולהעריך אמנות".
האנטילים ההולנדיים (בהולנדית: ) היו ישות מדינית (מחוז אוטונומי של ממלכת ארצות השפלה) עד 8 באוקטובר 2010. המחוז כלל שישה איים שהיוו חלק מהאנטילים הקטנים של האיים האנטילים אשר שוכנים בים הקריבי.
בעבר נקראו האיים ההולנדיים של הודו המערבית או איי הודו המערביים ההולנדיים.
האוטונומיה של האנטילים ההולנדיים הוקמה בשנת 1954.
ב-1 בינואר 1986 פרשה ארובה מיתר איי האנטילים ההולנדיים והפכה למרכיב אוטונומי נפרד בממלכת ארצות השפלה ובכך סללה את הדרך לסדרה של משאלי העם באיים שנותרו באיחוד בנוגע לעתידם במסגרת ממלכת ארצות השפלה אשר בסופם הוחלט כי ב-8 באוקטובר 2010 חדלו האנטילים ההולנדיים להתקיים כישות מדינית אחת.
האיים קוראסאו וסנט מארטן קיבלו כל אחד מעמד עצמאי במסגרת ממלכת ארצות השפלה בדומה לארובה.
האיים בונייר, סאבא וסנט אוסטתיוס הפכו לרשויות מוניציפליות מיוחדות השייכות להולנד והמכונות הולנד הקריבית.
בשנים הקרובות מעמדם של האיים יישאר "מדינות וטריטוריות מעבר לים" לעניין חברותם באיחוד האירופי וזאת מכח חברותה של הולנד באיחוד.
לאחר מכן עשוי האיחוד האירופי לשנות את מעמדם המשפטי במסגרת האיחוד.
האנטילים ההולנדיים הם שתי קבוצות איים: איי ליורד (רוקסו ובוניר) השוכנים 100 ק"מ מצפון לחוף ונצואלה, ואיי וינדוורד (סבה, סנט יוסטשיוס ודרום סן מרטן) השוכנים 800 ק"מ צפונה-מזרחה משם, בקצה הצפוני של האנטילים הקטנים.
האקלים טרופי ימי, טמפרטורות אחידות למדי כל השנה.
וילמסטט: פברואר 27.7 מעלות צלזיוס, אוגוסט 29 מעלות צלזיוס, 500 מ"מ גשם בשנה.
האנטילים ההולנדיים אינם מופרדים כלל למחוזות או מחוזות אוטונומיים כאלה או אחרים, למרות שלכל אי ישנו ממשל עצמאי משלו.
הקבוצה הצפונית – חלק מאיי ליווארד (מזרחית לפוארטו ריקו ואיי הבתולה) אך בשפת המקום הם "ווינדוורד"
החלק הדרומי של האי סנט מארטן (החלק הצפוני הוא תחת שלטון צרפת)
הקבוצה הדרומית – חלק מ-Leeward Antilles בקרבת חופה של ונצואלה
בונייר (כולל את האי הקטן קליין בונייר (בונייר הקטנה))
קוראסאו (כולל את האי הקטן קליין קוראסאו (קוראסאו הקטנה))
אי עיר מרכזית שם בשפת המקור אוכלוסייה נכון לשנת 2004שטח בוניירקרלנדיק Eilandgebied Bonaire14,006 294 קוראסאווילמסטאד Eilandgebied Curaçao 140,796 444 סאבאהבוטום Eilandgebied Saba 1,424 13 סנט אוסטטיוסאורניסטאד Eilandgebied Sint Eustatius 3100 21 סנט מארטןפיליפסבורג Eilandgebied St.
האנטילים הקטנים הם חלק מהאיים האנטילים המצויים בים הקריבי.
איים אלה, יחד עם איי בהאמס והאנטילים הגדולים מהווים את איי הודו המערבית.
האנטילים הקטנים הם שרשרת איים ארוכה המקיפה ממזרח את הים הקריבי ומפרידה בינו לבין האוקיינוס האטלנטי.
איי הבתולה של ארצות הברית: סנט תומאס, סנט ג'ון, סנט קרואה, ווטר איילנד
איי הבתולה הבריטיים: טורטולה, וירג'ין גורדה, אנגאדה, ג'וסט ואן דייק
סן מרטן, מחולק בין צרפת והאנטילים ההולנדיים.
האנטילים הקטנים מחולקים לשתי קבוצות איים - איי וינדווארד (איי מעלה הרוח) בדרום ואיי ליווארד (איי מורד הרוח) בצפון.
הסיבה לחלוקה היא שמרבית הרוחות באזור נעות מדרום לצפון, ומגיעות קודם לאיי וינדווארד ולאחר מכן לאיי ליווארד.
האנטילים הגדולים הם ארבעת האיים הגדולים באיי הים הקריבי, ולצד איי בהאמה והאנטילים הקטנים, הם ידועים בשמם הכולל איי הודו המערבית.
האנטילים הגדולים כוללים את האיים:
היספניולה (האיטי במערבי והרפובליקה הדומיניקנית במזרחו של האי)
ארבעת איים אלה נוצרו כתוצאה מפעילות געשית, והם פסגות של הרי געש שנוצרו לפני כ-50 עד 70 מיליון שנים.
האיים מהווים חלק מאמריקה הלטינית בשל השפה וההשתייכות התרבותית של תושביהם.
בשל חשיבותם האסטרטגית נלחמו על השליטה בהם המעצמות הימיות ספרד, צרפת ובריטניה.
כובשי האיים השתמשו בהם כתחנות ביניים לצורכי מסחר בין אירופה ויבשת אמריקה.
עם המצאת התעופה ושיפור התובלה הימית פחתה חשיבותם האסטרטגית.
האנטומיה של גריי היא סדרת טלוויזיה אמריקאית העוסקת בדרמה רפואית שעלתה לשידור לראשונה ב-27 במרץ 2005, שנוצרה על ידי שונדה ריימס ומשודרת בערוץ טלוויזיה "ABC".
הסדרה מתמקדת בחייהם של סטאז'רים לרפואה, רופאים מתמחים, ורופאים מומחים בכירורגיה כשהם מתפתחים לרופאים ותיקים תוך איזון יחסים אישיים ומקצועיים.
הכותרת היא רמז לאנטומיה של גריי, ספר לימוד קלאסי של האנטומיה האנושית שפורסם לראשונה ב-1858 בלונדון ונכתב על ידי הנרי גריי.
שונדה ריימס פיתחה את הפיילוט והמשיכה לכתוב לסדרה עד 2015. כריסטה ורנוף, שעבדה בעבר עם ריימס, היא כעת המפיקה הבכירה של הסדרה.
ריימס היה גם אחד מהמפיקים בפועל לצד בטסי בירס, מארק גורדון, כריסטה ורנוף, רוב קורן, מארק וילדינג, אלן היינברג ואלן פומפאו.
אף על פי שהסדרה מתרחשת בסיאטל שבוושינגטון, היא מצולמת בעיקר בלוס אנג'לס, קליפורניה, ובוונקובר, קולומביה הבריטית.
הסדרה סובבת סביב דמותה של ד"ר מרדית' גריי (אלן פומפאו), עד מחצית העונה ה-19 שלה, שלאחריה היא עוברת לפורמט אנסמבלי יותר, כאשר פומפאו תופיע רק ב-8 פרקים בעונה 19. גריי מוצגת לראשונה כמתמחה ואחר כך הופכת להיות ראש הכירורגיה הכללית, תוך הצגת סיבוכי חייו של מנתח.
צוות השחקנים המקורי כלל תשעה שחקנים: אלן פומפאו, סנדרה או, קתרין הייגל, ג'סטין צ'יימברס, טי אר נייט, צ'נדרה וילסון, ג'יימס פיקנס, איזאיה וושינגטון ופטריק דמפסי.
צוות השחקנים עבר שינויים גדולים במהלך הסדרה.
בתחילת העונה ה-19, לתוכנית היה צוות גדול של 18 שחקנים – כולל שלושה שחקנים מהצוות המקורי (פומפאו, וילסון ופיקנס).
האנטומיה של גריי היא תוכנית הפריים-טיים התסריטאית הארוכה ביותר המשודרת כעת ב-ABC, וסדרת הפריים-טיים התסריטאית הארוכה ביותר שמועברת על ידי ABC.
הסדרה הייתה התוכנית המרוויחה ביותר בטלוויזיה מבחינת פרסום בעונת 2007–2008; בשנת 2017, הוא דורג במקום העשירי ברשימה.
בעונתה ה-15, האנטומיה של גריי דורגה כדרמה בעלת הדירוג הגבוה ביותר של ABC.
נכון ל-28 בפברואר 2019, זו הייתה סדרת הדרמה הרפואית האמריקאית בפריים-טיים הארוכה ביותר.
ב-10 במאי 2019, הסדרה חודשה לעונה 16 ו-17. העונה ה-16 עלתה לראשונה ב-26 בספטמבר 2019. העונה ה-17 עלתה לראשונה ב-12 בנובמבר 2020, כחודשיים מאוחר מהרגיל, עקב עיכובים בהפקה שנגרמו על ידי מגפת הקורונה.
ב-10 במאי 2021, הסדרה חודשה לעונה 18, כאשר פומפאו, וילסון ופיקנס חזרו כולם.
העונה ה-18 עלתה לראשונה ב-30 בספטמבר 2021. בינואר 2022, הסדרה חודשה לעונה 19, כאשר פומפאו הכריזה שתופיע כדמות לא מרכזית בסדרה.
ב-8 בינואר 2025, הוכרז שהפקת הסדרה הופסקה זמנית עקב השריפות המתמשכות באזור דרום קליפורניה, שם מצולמת התוכנית.
הסדרה שודרה בישראל בחברות HOT, Yes, סלקום TV ובפרטנר TV.
החל מ-16 ביוני 2022 הסדרה זמינה במלואה בשירות הסטרימינג דיסני+.
בתחילה, אמורה הייתה הסדרה לשמש כסדרה מחליפה של אמצע העונה (בין ינואר לאפריל) לסדרה שיצאה לפגרה.
בשל כך הזמינה רשת ABC רק 14 פרקים, מהם שודרו רק 9 – במטרה להוריד את הסדרה עד סיום עונת השידורים במאי.
אולם הרייטינג הממוצע היה גבוה יחסית ולכן הוחלט לשדר את שאר הפרקים בעונת השידורים הבאה ואף להזמין עונה נוספת, שכללה 22 פרקים.
בעונתה השנייה המשיך הרייטינג של הסדרה לעלות, כששיאו נרשם בפרק "It's The End Of The World", ששודר מיד לאחר סיום משחק הסופרבול ב-5 בפברואר 2006. בפרק זה צפו כ-38.1 מיליון אנשים.
להצלחת השידור הייתה השפעה מכרעת על החלטת מנהלי ABC להחליף את יום השידור של הסדרה ולהציב אותה מול מובילת הרייטינג של CBS, סדרת המשטרה הפופולרית "CSI: Crime Scene Investigation".
את שיר הנושא של הסדרה, "Cosy In The Rocket", הקליטה הלהקה הבריטית Psapp .
רראשיחחוזר (3+)א"מאורח מיוחדאאורח (1–2)לא מופיע/ה בעונה
שלבים דמות שחקן התמחות הגדרת תפקיד עונותעונות כדמות ראשיתעונות כדמות משנית מתמחים בעבר (Ex-Residents), תת-מתמחים (Fellowships)
בכירים (Attendings)מרדית' גריי אלן פומפאוכירורגיה כלליתראש המחלקה לכירורגיה כללית, הדמות הראשית בסדרה.
אביה נטש אותה בילדותה, יש לה תסביכי אב והיא נוהגת לכנות את עצמה "אפלה ומעוותת".
אמם של זולה, ביילי ואליס- ילדיה מדרק שפרד.
נושאת את גן האלצהיימר מאימה, אליס גריי.
האחרונה שנשארה מחמישיית המתמחים המקורית.
בעונה 17 היא חולה בקורונה ומונשמת.
זכתה בפרס ההרפר-אייברי שהפך לאחר מכן לפרס "קתרין פוקס".
1–הווה אלכס (אלכסנדר) מייקל קרב ג'סטין צ'יימברס כירורגיית ילדיםראש המחלקה לכירורגית ילדים.
היה ילד אומנה ועבר בין בתים ומוסדות מאחר שאביו מתעלל ואימו סכיזופרנית.
בעונה 5 התחתן עם איזי סטיבנס כאשר חלתה בסרטן ובעונה 6 השניים התגרשו.
מתחיל לצאת עם ג'ו וילסון מעונה 9. עזב בסוף עונה 16 לאחר שגילה כי לו ולאיזי יש ילדים משותפים.
הרביעי לעזוב מחמישיית המתמחים המקורית.
1–16ג'קסון אייברי ג'סי ויליאמס פלסטיקה,
אף אוזן גרוןראש המחלקה לכירורגיה פלסטית, בן למשפחת אייברי ובנה של קתרין אייברי.
אביהם של סמואל נורברט והארייט- ילדיו מאפריל קפנר.
התחיל לצאת עם מגי פירס והם נפרדו בעונה 15. הגיע בעונה 6 לאחר המיזוג עם מרסי ווסט.7–176, 18אפריל קפנר שרה דרו כירורגיית טראומהמנתחת טראומה בכירה, מנהלת חדר המיון לשעבר.
התארסה עם מתיו טיילור בסוף העונה התשיעית אך עזבה אותו בחתונתם כשג'קסון התוודה על אהבתו בפניה.
לאחר מות סמואל, בנם הראשון השניים התגרשו.
בעונה 14 פוגשת שוב במתיו טיילור ולאחר שהוא איבד את אשתו הם נישאים מחדש בחתונה של ג'ו ואלכס.
לאחר מכן בעונה 17 הם נפרדים.
אמם של סמואל נורברט והארייט- ילדיה מג'קסון אייברי.
הגיעה בעונה 6 לאחר המיזוג עם מרסי ווסט, פוטרה פעמיים וחזרה לעבודתה.
לעיתים מכונה "הבתולה מריה" או "קפס" (קיצור של שם משפחתה).7–146, 18, 17כריסטינה יאנגסנדרה או קרדיולוגיהמנתחת בכירה, גרושתו של אואן האנט.
אישה צינית ומרירה הנוטה לצחוק על חבריה וללעוג להם.
אביה מת בתאונת דרכים כשהייתה בת 9. עזבה לשווייץ בסוף עונה 10, חברתה הטובה ביותר מרדית' גריי.
הייתה מועמדת לפרס ההרפאר אייברי אך לא זכתה בשל מקום עבודתה – בית החולים של קת'רין אייברי מנהלת הקרן, מתברר שהייתה אמורה לזכות.
השלישית לעזוב מחמישיית המתמחים המקורית.1–10לקסי (אלכסנדרה) קרוליין גריי קיילר לי נוירוכירוגיה מתמחה, אחותה למחצה של מרדית' מצד אביהן אותה הוא גידל ואהב.
יצאה עם ג'קסון ואלכס, אהובתו של מארק סלואן.
מתה בהתרסקות המטוס בסוף עונה 8. בעלת זיכרון צילומי.
4–8 3איזי (איזבל) קתרין סטיבנס קתרין הייגל אונקולוגיה כירורגית מתמחה, הייתה דוגמנית הלבשה תחתונה מאחר שגדלה בשכונת קראוונים והצטרכה לממן לעצמה את לימודי הרפואה.
יש לה בת שהיא ילדה בגיל 16 ומסרה לאימוץ.
חלתה בסרטן בעונה 5 ועזבה בתחילת העונה השישית, אשתו לשעבר של אלכס.
בעונה השנייה התאהבה בחולה הזקוק להשתלת לב וחתכה כבל של קוצב הלב שלו בשביל להעלות אותו ברשימת ההשתלות.
השנייה לעזוב מחמישיית המתמחים המקורית.1–6 ג'ורג' או'מאלי טי אר נייט כירורגיית טראומה מתמחה, הגרוש של קאלי, מת כשקפץ על אוטובוס בשביל להציל אישה בסוף עונה 5, לאחר שנסע כדי להיות מנתח טראומה בצבא.
הראשון לעזוב מחמישיית המתמחים המקורית.1–5 17 רופאים בכירים (Attendings)
ומתמחים בעונות הראשונות ריצ'רד ובר ג'יימס פיקנס, הבן כירורגיה כללית בעבר ראש האגף הכירורגי וראש מחלקת כירורגיה כללית, כעת מנתח בכיר, אביה של מגי פירס, התחתן עם קת'רין אייברי בסוף עונה 11, אשתו הקודמת אדל מתה מאלצהיימר.
היה חשד כי חלה באלצהיימר אך גילו שיש לו הרעלת מתכת.
1–הווה דרק כריסטופר שפרד פטריק דמפסי נוירוכירורגיה ראש המחלקה הנוירוכירורגית לשעבר ומנתח בכיר, בעלה של מרדית', מת בעונה 11 בתאונת דרכים.
אביהם של זולה, ביילי ואליס- ילדיו ממרדית' גריי.
קיבל את הכינוי "מק-מאמי" על ידי המתמחים.
1–11 17מירנדה בייליצ'נדרה וילסוןכירורגיה כלליתמנתחת בכירה, ראש המחלקה הכירורגית אחרי אואן האנט, נשואה לבן וורן, יש לה ילד מנישואיה הקודמים וילד אומנה שאימצה עם בן וורן.
עברה הפלה בעונה 16. לוקה ב-OCD.
זכתה בפרס הקתרין פוקס בסוף העונה ה-19.1–הווהאואן האנט קווין מק'קיד כירורגיית טראומה ראש מחלקת כירורגיית טראומה וראש האגף הכירורגי לשעבר, בעלה לשעבר של כריסטינה.
התחתן עם אמיליה בסוף עונה 12, והתגרש ממנה באמצע עונה 14, יש לו תינוקת בשם אליסון מטדי אלטמן בסוף עונה 15. נתן לטדי את עבודתו בעונה 15 כראש מחלקת טראומה לאחר שחזרה לסיאטל בשביל לגדל איתו את בתם.
בזוגיות עם טדי מעונה 16, אך נפרד ממנה כשנודע לו על הרומן שלה עם טום.
בסוף עונה 17, הוא סולח לטדי, חוזר להיות בזוגיות איתה והשניים מתחתנים בתחילת עונה 18. אביו המאמץ של ליאו.
לוקה בפוסט טראומה.6–הווה5קאלי (קאליופה) איפגניה טורסשרה רמירזכירורגית אורתופדיתראש המחלקה האורתופדית, הגרושה של ג'ורג' ואריזונה.
עזבה בעונה 12 עם חברתה פני בלייק לניו יורק.
אמה של סופיה- הבת המשותפת שלה, של אריזונה רובינס ושל מארק סלואן.
לאחר שרצתה לעזוב לניו יורק עם בת זוגה החדשה נכנסה לקרב משמורת עם סופיה בו הפסידה אך בסוף אריזונה ויתרה על המשמורת ונתנה לה לקחת את סופיה איתה לניו יורק.
ביסקסואלית.3–122אריזונה רובינס ג'סיקה קפשאו כירורגית ילדים וכירורגית עוברים ראש המחלקה לכירורגית ילדים לשעבר, וראש המחלקה לכירורגיית האם והעובר.
חברתה הטובה של טדי ואפריל וגרושתה של קאלי טורס, איבדה את רגלה בהתרסקות מטוס.
אמה של סופיה, הבת המשותפת שלה, של קאלי טורס ומארק סלואן.
עזבה בעונה 14 לניו יורק.
לסבית.6–145מארק אוורסט סלואן אריק דיין פלסטיקה, אף אוזן גרון ראש המחלקה לכירורגיה פלסטית לשעבר, אהובה של לקסי גריי, מת בתחילת עונה 9 בעקבות התרסקות המטוס.
אביה של סופיה, הבת המשותפת שלו, של קאלי טורס ואריזונה רובינס.
נישאה לחולה על מנת שיהיה לו ביטוח רפואי, פוטרה בעונה ה-8 ועברה לנהל בית חולים בגרמניה.
חוזרת בעונה 14 עם חזרתה של מייגן האנט, לה ולאואן האנט יש תינוקת בשם אליסון בסוף עונה 15.
ראש מחלקת טראומה בעונה 15 וראש המחלקה לכירורגיית לב חזה ביחד עם מגי פירס בעונה 16. בעונה 16 מתגלה שהיא ביסקסואלית והמאהבת שלה מתה באסון התאומים.
הפכה לראש המחלקה הכירורגית לאחר העזיבה של מרדית' לבוסטון בעונה 19. בסוף עונה 19 התמוטטה בחדר הניתוח, ובתחילת עונה 20 עברה ניתוח והתאוששה.
בסוף עונה 20 פוטרה מעבודתה על ידי קת'רין, לאחר שזו גילתה על המימון הסודי של טדי במחקר האלצהיימר של מרדית' ואמיליה.
קיבלה חזרה את עבודתה בתחילת עונה 21.7–8, 15–הווה6, 14אריקה האן ברוק סמית' קרדיולוגיה ראש מחלקת כירורגיית לב-חזה לשעבר לאחר עזיבתו של פרסטון ברק, בעונה החמישית ניהלה קשר רומנטי עם ד"ר טורס, עזבה לאחר שגילתה על פרשת קוצב הלב של דני דוקט.
יוצאת מהארון כלסבית.4–52–3פרסטון ברק איזאיה וושינגטון קרדיולוגיה ראש מחלקת כירורגיית לב-חזה לשעבר, בן זוגה לשעבר של כריסטינה, בעונה ה-10 הציע לכריסטינה לנהל את בית החולים שלו בשווייץ.1–310מגי (מרגרט) פירס קלי מקרירי קרדיולוגיה ראש מחלקת כירורגיית לב-חזה ביחד עם טדי אלטמן, אחותה למחצה של מרדית', ביתם של ריצ'רד ובר ואליס גריי.
נושאת את גן האלצהיימר מאימה.
היא יוצאת עם וינסטון אנדוגו.11–2010אמיליה פרנסס שפרד קתרינה סקורסוןנוירוכירורגיה אחותו הקטנה של דרק שפרד, ראש המחלקה הנוירוכירורגית.
בעלת חוש הומור ונוהגת לצחוק על טראומות העבר שלה.
הייתה מכורה לסמים ונגמלה, התחתנה עם אואן האנט בסוף עונה 12. בעונה 14 גילתה גידול בראשה ולאחר הוצאתו התגרשה מאואן.
יוצאת עם לינק וילדה בסוף עונה 16 את הילד שלה ושל לינק- סקאוט.
המנטורית של סטפני.11–הווה7–8, 10ניית'ן ריגסמרטין הנדרסוןקרדיולוגיההיה מאורס לאחותו של אואן האנט, מייגן, ואואן מאשים אותו שבדרך זו או אחרת גרם לחטיפתה.
הסיר את הגידול במוחה, יוצא עם טדי אלטמן בעונה 15. עזב בעונה 17 עם ג'קסון.16–1714–15, 18קורמק הייזריצ'רד פלודכירורגית ילדיםראש המחלקה החדש לכירורגית ילדים.
אלמן.17–1816וינסטון אנדוגואנתוני הילקרדיולוגיהתלמיד לשעבר של מגי שהיא פוגשת מחדש בכנס רפואי ומתחילה איתו מערכת יחסים.17–הווה16 מתמחים (Interns)
ומתמחים שעזבו/הפכו לבכיריםבן וורן ג'ייסון ווינסטון ג'ורג' רופא מרדים בכיר, בהמשך עושה הסבה למנתח מתמחה.
עזב בעונה 14 כאשר עשה הסבה להיות כבאי.
בעלה של ביילי איתה הוא אימץ ילד.12–146–11, 15–הווהג'ו (ג'וזפין) אליס וילסון/ברוק סטדלרקאמילה לודינגטוכירורגיה כללית, גינקולוגיה מיילדת בכירה, אשתו לשעבר של אלכס, ילדת רחוב בעברה.
הייתה נשואה לגבר מתעלל וברחה ממנו.
כנערה היא הייתה גרה במכונית שלה.
עשתה תת-התמחות מיוחדת בגריי-סלואן, עזרה למרדית' במחקרים שונים והיא עזרה לה להשיג את פרס הרפר-אייברי.10–הווה9סטפני אדוארדס ג'ריקה הינטוןנוירוכירורגיה מתמחה, יצאה עם ג'קסון אייברי, אך הם נפרדו כאשר ג'קסון התוודה באהבתו לאפריל בזמן חתונתה.
עזבה בעונה 13 לאחר שכמעט נשרפה למוות.
חולה באנמיה חרמשית מאז שהייתה צעירה.10–139שיין רוס גאיוס צ'ארלסקרדיולוגיה מתמחה, גרם בדרך זו או אחרת למותה של הת'ר, בסוף עונה 10 עוזב עם כריסטינה לשווייץ.109ליאה מרפי טסה פרר מתמחה, בהמלצתו של ריצ'רד היא עוזבת בסוף העונה העשירית להתמחות קלה יותר, יצאה עם אריזונה לתקופה קצרה.
חוזרת לבית החולים לאחר הכשרה קצרה.
10 9, 13 אנדרו דה לוקה גיאקומו גיאניוטיניתוחים כלליים מתמחה, יצא עם מגי פירס לתקופה קצרה.
יוצא עם מרדית' גריי החל מעונה 15. אח של קרינה.
בעונה 16 כולם חושבים שמתחילים להופיע תסמינים של מחלת הנפש בה אביו לקה אך לאחר שהוא מאבחן את המתכות ברגליו של ריצ'רד וחשדותיו לגבי ילדה שסחרו בה נכונים, מתגלה שהתסמינים עוד לא הופיעו אצלו.
לאחר שהוא וקרינה רדפו אחרי סוחרי הילדים הוא נדקר בבטנו ומת.
7–8 דמויות משניותבוקי קאת'י סי.
אן אחות חדר הניתוח1–הווה ניקול הפרמדיקית ניקול רוביו פרמדיקית3–12, 14קרלוס טורס הקטור אליזונדו אביה של קאלי.3, 5–7, 10אדל ובר לורטה דיוויין אשתו של ריצ'רד ובר, במהלך הסדרה חולה באלצהיימר ומתה בזמן חתונתה של מירנדה ובן באמצע עונה 92–9תאצ'ר גריי ג'ף פרי אביהן של מרדית' ולקסי גריי.
אשתו השנייה מתה בבית החולים.
פוטרה בעת המיזוג בין בתי החולים "סיאטל גרייס" ו"מרסי ווסט".1–4, 6, 14פין דנדרדיג' כריס אודונל הווטרינר לשעבר של הכלב של מרדית', לאחר מכן הפך לחבר שלה ונאלץ להתמודד על תשומת לבה אל מול דרק שפרד.2–3ד"ר וויט אמי מאדיגן פסיכולוגית.
נותנת ייעוץ למרדית ולאואן.4–6סיידי האריס מליסה ג'ורג' חברתה של מרדית' מהקולג', מתמחה בבית החולים אך עוזבת לאחר זמן קצר.5ריד אדמסון נורה זהטנר החברה הטובה ביותר (לשעבר) של אפריל קפנר.
הגיעה ממרסי ווסט בעונה השישית ומתה בפיגוע הירי.6ד"ר אלנה קייהל קונסטנס זימר היועצת הרפואית שמגיעה לעזור בעקבות התביעה.
9קתרין פוקס-אייברי דבי אלן אורולוגיה אמו של ג'קסון, התחתנה עם ריצ'רד בפרק הסיום של עונה 11.בעלת הקרן קתרין-פוקס (הרפר-אייברי לשעבר) 8–הווהמת'יו טיילור ג'סטין ברנינג פרמדיק, ארוסה של אפריל, אך היא עוזבת אותו לטובת ג'קסון ביום החתונה שלהם.
מתחתנים בסוף עונה 14. אב לרובי בתו מארוסתו המנוחה.
9–10, 14איליי דניאל סונג'אטה אח בבית החולים, בן זוגה לשעבר של ד"ר ביילי.
7–8אלייזה מיניק מריקה דומינסזיק רפואת ספורט, יועצת חינוך בת זוגה לשעבר של אריזונה.
נשכרה על ידי קתרין וביילי לאחר שקתרין חשבה שהמערכת ההכשרה של בית החולים כושלת.
13ניקול הרמן ג'ינה דייוויס ניתוח עוברי מנתחת עוברים ידועה שהייתה המנטורית של אריזונה.
היה לה גידול במוח שהוסר על ידי אמיליה, אך גרם לה לעיוורון.
11, 14סאם בלוג'אנין מייסוןמתמחה שנה א' שניהלה קשר רומנטי עם אנדרו.
עברה עם אימה ואחותה מאל סלוודור בגיל שנה.
משטרת ההגירה רצתה לגרש אותה, אך מרדית' העבירה אותה לבית החולים של כריסטינה בציריך.
14 מייגן אלואיז האנט אביגיל ספנסר ניתוחי טראומה אחותו של אואן.
שירתה בצבא עם אואן, טדי וניית'ן ונחטפה בשבי במהלך שירותה, ניית'ן ומייגן נישאו ועברו לגור ביחד יחד עם הילד המאומץ של מייגן.13–15 קרינה דה לוקה סטפניה ספמפינאטו גינקולוגיה מיילדת אחותו של אנדרו.
באה בעקבות פרויקט שיזמה על עולם האורגזמה הנשית שבזכותו התגלה הגידול במוח של אמיליה שפרד.
הייתה בת הזוג של אריזונה, אך נפרדה ממנה בעקבות חזרתה של סופיה, הייתה הרופאה המיילדת של טדי אלטמן בעונה 15 ושל אמיליה שפרד בעונה 16. נמצאת בזוגיות עם קפטן מאיה בישופ (דניאל סברה).14–הווהניקו קיםאלכס לאנדיאורתופדיהמנתח אורתופדי בתת-התמחות תחת לינק.
הומו מוצהר שמתחיל לצאת עם שמיט.15–18, 20קאס בקמןסופיה בושניתוחי טראומהמנתחת טראומה חברותית, כיפית וקצת מבולגנת בבית החולים סיאטל פרסביטריאן, ובעלה, דייוויד בקמן, הוא מנתח לב-חזה בבית החולים גריי סלואן.21
מרדית' גריי (אלן פומפאו), הבת של אליס גריי, מנתחת עבר ידועה, מתחילה התמחות במחלקה כירורגית בבית החולים "סיאטל גרייס".
ערב קודם להתחלת עבודתה בבית החולים, מרדית' גריי מכירה את מי שמתגלה אחר כך כאחד המנתחים הבכירים בבית החולים, ד"ר דרק שפרד (פטריק דמפסי).
במקביל מכירה מרדית' גריי את שאר חבריה המתמחים: כריסטינה יאנג (סנדרה או), איזבל (איזי) סטיבנס (קת'רין הייגל), ג'ורג' או'מאלי (טי אר נייט) ואלכס קרב (ג'סטין צ'יימברס), מי שיהפכו בהמשך לחבריה הקרובים, ואיזי וג'ורג' יהפכו אף לשותפיה לדירה.
במהלך העונה הראשונה מרדית' גריי מנסה להסוות את העובדה שאמה, המנתחת המצליחה אליס גריי, חולה במחלת אלצהיימר.
במקביל היא מנסה למלא את החובות המוטלות עליה כמתמחה, ולהתמודד עם הרומן שלה עם דרק שפרד שעומד במבחן בסצנת הסיום של העונה כשמתגלה שדרק למעשה נשוי לרופאה בשם אדיסון.
בעונה זו היחסים בין מרדית' לדרק נקלעים למשבר בשל הופעתה הפתאומית של ד"ר אדיסון אדריאן פורבס מונטגומרי-שפרד (קייט וולש), אשתו של דרק המחליטה להישאר לעבוד ב"סיאטל גרייס" כמנתחת בכירה המתמחה בגינקולוגיה.
בעונה זו צץ רומן קטן בין איזי לאלכס אך הוא נהרס כשאיזי מוצאת את אלכס בוגד בה עם אוליביה, האחות.
גם הרומן בין כריסטינה יאנג ופרסטון ברק עובר עליות ומורדות.
לבסוף, איזי סטיבנס מתאהבת בחולה לב בשם דני דוקט, ומתארסת לו.
כדי לקדם את דני למקום גבוה יותר ברשימת ההשתלות, איזי חותכת את הכבל של משאבת הלב שלו תוך שהיא מניחה שד"ר ברק, יוכל להשתיל בו לב במהירות.
ד"ר ברק נורה ועקב הניתוח בידו, עולה ספק באשר לשאלה האם יוכל לשקם את עצמו לרמה שתאפשר לו להמשיך לבצע ניתוחים, אך בת זוגו, כריסטינה יאנג עוזרת לו ומבצעת איתו את ניתוחיו.
בנוסף מצטרפות בעונה זו שתי דמויות חדשות: ד"ר קאליופה (קאלי) טורס (שרה רמירז), מתמחה באורתופדיה, שנדלקת על המתמחה ג'ורג' אומאלי, וד"ר מארק סלואן (אריק דיין), מנתח פלסטי, שהיה חברו הטוב ביותר של דרק כשחי בניו יורק, אך אדיסון בגדה בו עם מארק, מה שגרם לסכסוך גדול ביניהם.
למרות הצלחתה של איזי במתן לב חדש לדני דוקט, לאחר הניתוח כשלכאורה הכל נראה כשורה.
איזי מחליטה להרוס את קוצב הלב של דני כדי שהשם שלו יהיה בראש הרשימה בארגון ההשתלות, הוא מקבל את הלב אבל הוא מת בכול זאת מקרישת דם.
איזי עוזבת את בית החולים ומוותרת על תפקידה.
מרדית' מתלבטת בין דרק לבין הווטרינר של חיית המחמד שלה – פין, שמעוניין בה גם הוא.
בעונה זו ד"ר קאלי טורס (שרה רמירז) וד"ר מארק סלואן (אריק דיין), שערכו הופעות אורח בעונה השנייה הפכו לחלק קבוע מצוות הרופאים בסדרה.
מרדית' שכמעט מתה כתוצאה מטביעה, נאלצת להתגבר על פטירתה של אמה.
ההתלבטות בין חברה החדש הווטרינר פין דנדריג' לבין דרק שפרד, המבקש את קרבתה שוב – נמשכת.
איזי מתקשה להתגבר על האובדן של ארוסה, דני דוקט.
היא אף זוכה לירושה מפתיעה על סך 8.7 מיליון דולר, אותם היא מחליטה לבסוף לתרום לטובת בניית מרפאת חינם ע"ש דני דוקט בתוך בית החולים שתטפל במיעוטי יכולת.
ד"ר ובר, מנהל המחלקה, מבקש לפרוש מתפקידו בשל איומי אשתו שאם לא יעשה כן, היא תתגרש ממנו.
כל הרופאים הבכירים רואים את עצמם כמועמדים להחליפו אך ובר מציע את משרת המנהל לד"ר שפרד שמסרב להצעה.
ד"ר ברק מגלה מורת רוח רבה מכך ולפיכך שוקל את המשך דרכו ב"סיאטל גרייס".
כריסטינה יאנג ובן זוגה ד"ר ברק מנסים להתגבר על תוצאות פציעתו של ברק, אותן הוא מנסה להסוות עד שהדבר הופך בלתי אפשרי.
בהמשך הוא מציע נישואים לכריסטינה אך בסופו של דבר ברק נטש את כריסטינה בחופה כאשר הבין שהוא לא רוצה לעשות ממנה משהו שהיא לא ואז עוזב את דירתם המשותפת.
ג'ורג' מציע נישואים לד"ר קאלי טורס, מי שמקודמת לתפקיד המתמחה הראשית של בית החולים להפתעתה של מירנדה ביילי, שראתה עצמה כמועמדת הנכונה לתפקיד.
ג'ורג' לעומת זאת נותר מאחור ביחס לחבריו כאשר הוא נכשל במבחן הסיום של תקופת הסטאז' כשבפניו שתי אפשרויות: לעזוב את התוכנית או להתחילה מחדש.
ד"ר אדיסון מונטגומרי עוזבת לטובת מרפאה פרטית בלוס אנג'לס.
לאחר סיום הסטאז' כולם, למעט ג'ורג', הופכים למתמחים בכירים.
לפיכך, יש להם סטאז'רים משלהם ובהם מתמחה חדשה – לקסי גריי (קיילר לי), אחותה למחצה של מרדית' מצד אביה.
ג'ורג' שנכשל במבחני הסיום מתחיל את הסטאז' מחדש כאשר מרדית' היא המתמחה האחראית עליו.
בעוד הרומן בין איזי וג'ורג' מתפתח אך לא ממש מצליח בהתחלה.
קאלי מתקשה לעמוד בלחץ של התפקיד החדש ונתקלת ביחס מזלזל מצד רופאים אחרים ובמיוחד מצד ד"ר מירנדה ביילי שראתה את עצמה כמועמדת מובילה לתפקיד המתמחה הראשית.
לבסוף ביילי מקבלת את התפקיד במקום ד"ר טורס.
דרק ומרדית' נפרדים ודרק יוצא עם אחות בשם רוז.
דרק ומרדית' עובדים על ניסוי קליני חדש ונאלצים להתמודד עם המון אבדות.
ד"ר אריקה האן (ברוק סמית') שהופיעה לראשונה בפרק בסוף העונה השנייה, מחליפה את ד"ר ברק בתפקיד ראש מחלקת קרדיולוגיה ונהפכת לחברה מאוד קרובה של ד"ר טורס.
רבקה (אווה) חוזרת לבקר את אלכס עם הודעה על הריון, שמתגלה בהמשך כהריון מדומה, ולאחר ניסיון התאבדות מאושפזת בבית החולים.
מרדית' מתחילה בטיפול פסיכולוגי שעוזר לה להבין יותר את אמה ואת עצמה.
בסוף העונה ד"ר בילי נותנת לאיזי את הקליניקה שהם בנו
בעונה החמישית קאלי טורס, שבינתיים הספיקה להתגרש מג'ורג' ולגלות עניין בנשים, מפתחת את הקשר שלה עם אריקה האן.
בעקבות גילויה של אריקה על פרשת כבל קוצב הלב של דני דוקט ועל החוסר אתיות שבדבר, היא מתכוונת לדווח על כך למרכז ההשתלות (אך לבסוף נמנעת מכך לאחר שקאלי נזפה בה) ועוזבת את סיאטל גרייס מבלי להיפרד.
בהמשך מגיעה רופאה חדשה, ד"ר אריזונה רובינס (ג'סיקה קאפשו), מומחית לרפואת ילדים אשר מפתחת קשר רומנטי עם ד"ר טורס.
בעונה זו מתווסף לצוות הקבוע של הסדרה רופא חדש, ד"ר אואן האנט (קווין מק'קיד), ההופך לראש מחלקת טראומה.
ד"ר האנט השתחרר מהצבא לאחר שיחידתו ספגה אבדות קשות ועדיין מתמודד עם צלקות רבות שנותרו משירותו הצבאי ובמקביל הוא מפתח קשר רומנטי עם כריסטינה יאנג.
למורת רוחו ולמרות בקשתו המפורשת של דרק, מארק סלואן יוצר קשר רומנטי עם לקסי גריי.
מי שהתחילה את הקשר הייתה לקסי שבאה לביתו ואומרת לו שהיא מכבדת אותו ומבקשת שילמד אותה.
איזי מטפלת במי שהיה אמור לקבל את לבו של דני, ובעקבות זאת מתחילה לראות את רוחו של דני והיא ודני "מתחילים להיות חברים".
לאחר מכן, היא מגלה שההזיות הן תוצאה של סרטן "מלונומה גרורתית" – שהתפשט לכבד, לעור ולמוח שלה והיא מתאשפזת בבית החולים.
דרק שפרד, למרות כל המכשולים, עובר לגור עם מרדית'.
אמו פוגשת אותה, ונותנת לו את טבעת הנישואין שלה, כדי שיציע נישואין למרדית'.
אך משבר פוקד את שפרד בעקבות מותה של מטופלת והוא משליך ברגע של כעס את הטבעת ליער לעיניה של מרדית'.
לבסוף הוא מציע לה נישואין שוב בצורה רומנטית, תוך סקירת העבר המשותף שלהם בעזרת הניתוחים.
בשני הפרקים האחרונים של העונה ג'ורג' מודיע למירנדה ביילי הזועמת כי הוא התגייס לצבא כמנתח טראומה.
בתוך כך, אלמוני נדרס על ידי אוטובוס כשהוא מציל אישה ומובל לבית החולים כשאת פניו לא ניתן לזהות בשל הפגיעות הרבות שעבר.
לפיכך, איש אינו יודע כי מדובר למעשה בג'ורג'.
לבסוף, הוא מצליח לכתוב על ידה של מרדית' 007 – הכינוי שהוצמד לו בעונה הראשונה והיא מיד מבינה שמדובר בג'ורג'.
החתונה של מרדית' ודרק הייתה אמורה להתקיים, אלא שבשל מצבה של איזי, שארגנה את כל החתונה – מי שמתחתנים במקומם הם אלכס ואיזי.
מאחר שמרדית' ודרק לא התחתנו רשמית, הם החליטו להתחתן באופן לא רשמי על ידי חתימת הסכם על פתק כחול דביק (post it).
בסוף העונה מצבם של איזי ושל ג'ורג' מתדרדר ולא ברור האם ישרדו.
ג'ורג' מת ומצבה של איזי מדרדר.
למרות בקשותיה המפורשות שלא להחיותה, אלכס מסרב ולמעשה מציל את חייה.
יחד היא ושאר חבריו של ג'ורג' מתמודדים עם אובדנו ועם קשייה של איזי בדרך להחלמתה.
בשל המצב הכלכלי של בית החולים, מתקיים מיזוג עם בית החולים "מרסי ווסט" ונקרא מחדש "בית חולים סיאטל גרייס מרסי ווסט".
בעקבות המיזוג מצטרפים מתמחים חדשים לבית החולים, בהם ד"ר ריד אדמסון (נורה זהטנר), ד"ר ג'קסון אייברי (ג'סי ויליאמס), ד"ר צ'ארלס פרסי (רוברט בייקר) וד"ר אפריל קפנר (שרה דרו).
בנוסף, דמות חדשה נוספת היא, ד"ר טדי אלטמן (קים רייבר), מנתחת ומומחית קרדיולוגיה ששירתה בצבא יחד עם ד"ר אואן האנט, בו היא מאוהבת.
עקב המיזוג של בית החולים מופעל על המתמחים לחץ רב להוכיח עצמם כדי שלא יפוטרו.
לפיכך, איזי, שעדיין מתמודדת עם הסרטן, חוזרת לעבוד למרות חששותיו של אלכס.
לאחר שכשלה בטיפול במועמדת להשתלה, היא מפוטרת.
מתוך הבנה מוטעית שאלכס גרם לפיטוריה, היא משאירה לו מכתב ועוזבת אותו ואת בית החולים.
מרדית' תורמת לאביה חלק מהכבד שלה לאחר שלקה בכשל בכבד בשל עברו כאלכוהוליסט, אך לא משום שהוא אביה אלא מתוך רחמים על לקסי אחותה.
בעקבות הופעתה של ביתו (שלא ידע על קיומה) ההריונית של מארק, לקסי נפרדת ממנו וחוזרת לגור עם מרדית' ודרק.
לאחר עזיבתה של איזי אלכס מנסה להמשיך הלאה, איזי מופיעה שוב בהמשך העונה ומציעה לו לחזור לחיות יחד אך אלכס דוחה אותה והם מתגרשים.
מנהל מחלקת הכירורגיה (צ'יף) ובר חוזר לשתות אלכוהול ובשל כך נכשל בניתוח שערך.
דרק מחליט לספר זאת למועצת המנהלים, שמחליטה לתת לו מינוי זמני בתור צ'יף, התפקיד שבו תמיד חשק.
ריצ'רד ובר פונה לגמילה וחוזר לאחר מכן כרופא מן המניין.
העונה מסתיימת לאחר שבן זוגה של מנותחת לשעבר של ד"ר ובר שמתה מוות מוחי וד"ר שפרד הורה לנתק אותה ממכשירי ההנשמה, פותח במסע ירי ופוצע 18 אנשים ומתוכם 11 מתו וחלק מן הפצועים והמתים הם מצוות בית החולים.
גם דרק נורה וכריסטינה נאלצת לנתחו בזמן שאקדח היורה מוצמד לה לרקה בניסיון לאיים עלייה ברצח אם לא תפסיק לנתח אותו מיד.
אף על פי שכריסטינה אמרה לה לא להיכנס, מרדית' נכנסת לחדר הניתוח ומבקשת מהיורה שירה בה שכן הוא רוצה לפגוע "עין תחת עין" ובדיוק באותו הזמן שהיורה מכוון לכיוון מרדית' את האקדח אואן מנסה להדוף את היורה אך היורה יורה בו בכתף.
כריסטינה וג'קסון אייברי גורמים ליורה וגם למרדית', להאמין שדרק נפטר.
מרדית' ואפריל נאלצות לנתח את אואן תוך כדי שמרדית' עוברת הפלה טבעית במהלך הניתוח, בזמן שהיורה, מתאבד בשל שטיפת המוח של ריצ'רד ובר.
לבסוף, כריסטינה בעזרת אייברי, מצליחה להציל את דרק.
העונה מתחילה בניסיון הצוות להתמודד עם הטראומה של מסע הירי בבית החולים.
כדי להתחיל את מסע ההחלמה של הצוות ולבחון את התמודדותם ויכולתם להמשיך לתפקד כרופאים, מוזעק הפסיכולוג אנדרו פרקינס לבית החולים שאיתו טדי אלטמן יוצאת.
פרקינס הוא מומחה בטיפול בטראומה ומי שאמור לאשר להם האם להמשיך לנתח.
לאחר שנורה, דרק מחליט באופן ספונטני להתפטר מתפקידו כמנהל וחוזר לנתח.
בעוד המנתחים האחרים מקבלים במוקדם או במאוחר אישור לנתח, רק כריסטינה לא זוכה לאישור המיוחל.
בעקבות לחצם של אואן וטדי על הצ'יף כריסטינה מקבלת אישור לנתח אך לא דרך ד"ר פרקינס, היא מתמוטטת במהלך ניתוח, לא מסוגלת לתפקד כבעבר ומתפטרת.
לבסוף בעזרת דרק חוזרת כריסטינה לבית החולים כאשר היא נתקלת במסע ירי בבית הספר בו היא עוזרת להציל אדם שלבסוף מתגלה כיורה.
אריזונה וקאלי מתכוננות לטוס לאפריקה בשל מענק יוקרתי בו זוכה אריזונה.
אך אריזונה מחליטה להיפרד מקאלי בשדה התעופה.
בעקבות המשבר, קאלי נכנסת להריון ממארק סלואן.
טדי פוגשת בהנרי, מטופל שצריך ביטוח בריאות אך לא יכול להרשות את זה לעצמו ומחליטה להינשא לו.
אריזונה מחליטה לחזור עקב געגועיה לקאלי המסרבת לשוב אליה.
לאחר חזרתם של לקסי ומארק – נודע ללקסי על הריונה של קאלי והיא מסרבת להמשיך עמו בקשר.
בהמשך היא הופכת לחברתו של ג'קסון אייברי.
אריזונה מצליחה להשיב אליה את קאלי וכשהשתיים יוצאות לחופשה במהלכה אריזונה מציעה לקאלי נישואין, הן עוברות תאונת דרכים.
הפרק שעסק בתאונה ובניסיון להציל את קאלי וילדתה הנמצאות בסכנת חיים, נעשה כפרק מחזמר.
כחלק מהניסיון של אלכס קרב להתקדם במעמדו בבית החולים, הוא מביא קבוצה של חולים מאפריקה לבית החולים.
במסגרת זו מובאת גם פעוטה הנקראת זולה, אותה דרק מנתח.
דרק מבקש ממרדית' לשקול לאמץ את הילדה והשניים מתחילים בהליך אימוץ ואף מתחתנים באופן רשמי על ידי שופט במקביל לאריזונה וקאלי הנישאות גם הן, בעוד שאותן משיאה מירנדה ביילי.
אדל ובר מגיעה לבית החולים ומאובחנת כחולת אלצהיימר עם קריטריונים מתאימים לניסוי של דרק.
מרדית' מחליטה להתערב בניסוי ומחליפה את הפלסיבו אותו אמורה הייתה לקבל לפי נוהל הניסוי, בתרופה פעילה.
בשל כך היא מסכנת את עבודתה, עבודתו של דרק ומעמדו של כל בית החולים מול מנהל התרופות.
אלכס, שראה את מרדית' יוצאת מהחדר בו נשמרים פרטי הניסוי, מספר זאת לד"ר האנט בהיותו שיכור ומתוך כוונה להתמנות למתמחה ראשי.
לבסוף, נבחרת אפריל קפנר למתמחה הראשית.
בעוד דרק מסרב לחזור לביתם, מרדית' ודרק מקבלים את האישור על אימוצה של זולה באופן זמני ומרדית' לוקחת אותה הביתה לבד.
שם מוצאת אותה כריסטינה, לאחר שאואן ביקש ממנה לעזוב את ביתם כיוון שבכוונתה לבצע הפלה, לאחר שלא התחשבה בדעתו באשר לצעד זה וטדי עומדת לעזוב עם אנדרו לגרמניה אבל מגלה שהנרי אוהב אותה ולכן נשארת.
בתחילת העונה צ'יף ובר מתפטר בשל הפרשה עם מרדית' ובמקומו מתמנה ד"ר האנט.
במהלך העונה מרדית' ודרק משלימים ומאמצים את זולה, ילדה אפריקנית שהגיעה דרך הפרויקט של אלכס קרב.
היא נלקחת מהם על ידי הרשויות לאחר שמתגלה הנתק בין דרק למרדית' על רקע ההתערבות בניסוי, אך לאחר מכן מוחזרת להם לעד.
מארק חובק חברה חדשה ולקסי וג'קסון נפרדים.
הנרי, בעלה של טדי, שהתחתנה איתו תחילה כדי שיוכל להשתמש בביטוח החולים שלה ואחר כך התאהבו, מת במהלך ניתוח אותו מבצעת כריסטינה יאנג בסיועו של ד"ר ובר, מבלי שהיא מודעת לכך שזהו הנרי.
יחסיהם של יאנג והאנט עולים על שרטון לאחר ההפלה של יאנג.
לאחר שטיפול זוגי לא נוחל הצלחה רבה, האנט בוגד בה והם עוברים לגור בנפרד.
אפריל מאבדת את בתוליה לג'קסון בלילה שלפני מבחני ההסמכה.
במבחנים עצמם היא נכשלת, בעוד אלכס, מרדית', כריסטינה וג'קסון עוברים.
אלכס מחליט לעזוב את סיאטל גרייס לטובת בית החולים הופקינס.
גם מרדית' וכריסטינה מחליטות לעזוב (לבוסטון ולמאיו), ואילו אפריל נדחית על ידי כל בתי החולים ומפוטרת מסיאטל גרייס מרסי ווסט מכיוון שאין לה הסמכה רשמית.
בפרק סיום העונה עולים כריסטינה, מרדית', דרק, אריזונה, לקסי ומארק על מטוס לבויזי כדי לסייע בניתוח של תאומים סיאמיים (היות שהם ביצעו ניתוח דומה בעבר שנחל הצלחה רבה) והמטוס מתרסק.
מארק מוצא את לקסי מתחת להריסות והוא מודה שהוא אוהב אותה.
מרדית', כריסטינה, מארק, אריזונה ודרק ממשיכים להיאבק על חייהם כשלחלקם פציעות קשות.
בינתיים ביילי מחליטה להינשא לבן זוגה בן, ואואן מפטר את טדי, המסרבת לעזוב אותו שבור ובודד אף על פי שקיבלה הצעת עבודה מפתה, כדי שתקבל אותה.
הפרק הראשון מתחיל כחודש לאחר התרסקות המטוס, והאירוע מוצג באמצעות שיחות והבזקים מהעבר.
כעת מרדית' היא רופאה בכירה בסיאטל גרייס מרסי ווסט וזוכה לכינוי "מדוזה" (על שם המפלצת המיתולוגית המקפיאה במבטה) בקרב המתלמדים החדשים, שכן היא קשוחה ומפחידה אותם.
בהמשך היא מגלה שנכנסה להיריון, אולם חוששת לספר את הבשורה בשל עברה הלא מוצלח עם ניסיונות כניסה להיריון וההפלה הטבעית שעברה.
היא לא מספרת על כך אפילו לכריסטינה, שכן לאור ההיסטוריה הרפואית שלה מדובר בהיריון בסיכון.
מארק, שסבל מפצעים קשים בעקבות ההתרסקות, מובא חסר הכרה לסיאטל ושם נכנס למצב של תרדמת.
לאחר שלושים יום הוא מנותק ממכשירי ההנשמה כבקשתו ומת.
כריסטינה עוזבת לטובת תת-התמחות בקרדיולוגיה במינסוטה, שם היא מתיידדת עם רופא מבוגר על סף פרישה בשם ד"ר תומאס.
קאלי נאלצת לקבל החלטה לכרות את רגלה השמאלית של אריזונה, ולבית החולים מגיע רופא ילדים בכיר אחר שממלא את מקומה, איתו אלכס מתקשה להסתדר.
דרק נאלץ להפסיק לנתח עקב פציעה בידו, ועובר להרצאות ומלמד מתמחים.
בהמשך מנסה קאלי למצוא טיפול חלופי לידו של שפרד, כך שיוכל לשוב ולנתח.
מי שנקראת לעזור היא ליזי, אחותו של דרק שמוכנה לתרום עצב מרגלה עבור הניתוח שדרק עובר בידו.
לבקשתו של אואן, אפריל חוזרת לעבוד בבית החולים, לאחר שאואן מגיע עד מקום מגוריה כדי לבקש זאת ממנה.
בהמשך היא הופכת להיות בת זוגו של ג'קסון, אך הם נפרדים לאחר שהוא נפגע מהיחס שלה אליו.
כריסטינה נמצאת בניגוד אינטרסים בין הרצון של הממונה עליה, ד"ר פרקר, איתו היא מקיימת קשר רומנטי, לגרום לתומאס לפרוש, לבין יחסיה הקרובים עם תומאס, אליו התחברה ולמדה ממנו.
בסופו של דבר, תומאס מתמוטט בניתוח ונפטר, אירוע שגורם לכריסטינה לשוב לסיאטל גרייס ולהתגבר על הפחד שלה מטיסות בעקבות ההתרסקות.
חברת התעופה של המטוס שהתרסק מציעה לכלל הרופאים השותפים להתרסקות סכום כסף גדול בתמורה לאי-תביעה, אך הם מסרבים להצעה ומחליטים לתבוע.
בעצת עורכי הדין, הם תובעים את בית החולים במקום את חברת התעופה או הטייס.
האנט מגלה שהעובדה שהוא נשוי לכריסטינה עלולה להוות ניגוד אינטרסים רציני בהתנהלות התביעה מול בית החולים, ואומר לכריסטינה שהוא רוצה להתגרש.
בתחילה היא חושבת כי הקשר ביניהם נגמר, אך הם חוזרים להיות יחד.
אדל ובר, שהתגלתה כחולת אלצהיימר, מתה לאחר ניתוח בו השתתפה ביילי בערב חתונתה (מהתקף לב) – דבר שגרם לה לאחר לאירוע.
בית המשפט חייב את בית החולים לפצות כל אחד מהניצולים בסכום של 15 מיליון דולר.
כתוצאה מכך, בית החולים נמצא במשבר כלכלי עצום ואואן מעסיק יועצת כלכלית בשם אלנה קייהיל.
אלנה מייעצת בין היתר לסגור את חדר המיון ומעוניינת למכור את בית החולים למשקיע חיצוני.
הניצולים מחליטים לרכוש את בית החולים בעצמם מכספי הפיצויים, אך מכיוון שחסר להם כסף על מנת לבצע את הרכישה הם מחפשים משקיע.
אמא של ג'קסון מוכנה להשקיע בשם קרן "הרפר אייברי", ולהפוך את ג'קסון לנציג הוועדה בדירקטוריון.
שלושה מטופלים של ביילי לאחר ניתוח חוזרים לבית החולים עם זיהום ושניים מתים כתוצאה מכך.
בעקבות המקרים מזמנים הדירקטוריון (שבתקופה זו הם למעשה מרדית', דרק, כריסטינה, ג'קסון והשאר) את הוועדה המשפטית כדי לחקור את ביילי.
לאיש מהם אסור לדבר איתה על שום דבר שקשור למטופלים, לשלומם או להתקדמות החקירה.
לאחר שהמטופל השלישי מת ביילי מתפרקת ומסתגרת, אלא שלבסוף מתגלה כי אמנם ביילי אכן חלתה במחלה, אבל הזיהום אצל המטופלים נגרם לא עקב רשלנות, אלא כתוצאה מבעיה בייצור סוג הכפפות שאיתן מנתחים הרופאים, שהוחלפו בעקבות המשבר הכלכלי.
ביילי מתקשה לסלוח לכולם על שהתייחסו אליה כאל פושעת ומפחדת מחדרי ניתוח בגלל המוות שנגרם.
היא עדיין מסתגרת ולא מדברת עם איש מהם במשך ימים עד לחזרתו של בעלה, דבר שמשפר את הרגשתה.
בפרק סיום העונה, מתחוללת סופה ובית החולים נותר ללא חשמל.
מרדית' סובלת מצירים ונכנסת לניתוח קיסרי בחדר ניתוח חשוך.
הכל נראה כשורה ונולד לה ולדרק בן, אך בהמשך מתגלה כי נפילתה במדרגות מוקדם יותר באותו היום גרמה לדימום פנימי בבטנה המסכן אותה.
ביילי מתעשתת לאחר האירועים שנגרמו ממחלתה והמטופלים שנפגעו מכך, מנתחת את מרדית' ובכך מצילה את חייה.
לאחר שאריזונה בוגדת בקאלי עם לורן, מנתחת שהגיעה לבית החולים לטיפול במקרה מסוים, הן מתעמתות ומבינות למעשה שהן לא מתאימות זו לזו.
בדומה להן, גם כריסטינה שעדיין אוהבת את אואן בוחרת שלא להמשיך עמו בקשר בעקבות רצונו העז לגדל ואפילו לאמץ ילדים, ולמנוע ממנו את החלום רק מפני שהיא לא מעוניינת.
מתיו הפרמדיק מציע הצעת נישואים רומנטית לאפריל שמסכימה, אך לאחר מאורעות הפרק היא מתוודה בפני ג'קסון על אהבתה אליו.
בסוף הפרק, ביילי מחפשת את ריצ'רד כדי להתנצל על המילים הקשות שהטיחה בפניו בפרשת החקירה ולאחר מכן ריצ'רד מתגלה שרוע על הרצפה, שרוף, ככל הנראה לאחר שהתחשמל כשהפעיל את מתג גנרטור החירום של בית החולים.
אלכס מתוודה על אהבתו לג'ו מתמחה בבית החולים והיא נענת לבקשתו והם הופכים לזוג.
העונה נפתחת כאשר מצב בית החולים בעקבות הסופה מחמיר ואנשים חולים לא מפסיקים להגיע.
ברוקס מוצאת את ריצ'רד לאחר שרוס שיקר לה וביקש ממנה לעשות זאת, אך מתחשמלת בעצמה ומאבדת את ההכרה.
רוס וביילי מוצאים את ריצ'רד וברוקס, ברוקס נכנסת לניתוח בזמן שכריסטינה וביילי מתלבטות בשאלה האם לנתח את ריצ'רד או לא.
ביילי, כריסטינה ואואן פונים למרדית' ומספרים לה שהוא מינה אותה לאפוטרופוס שלו ועליה להחליט אם לנתח אותו והיא בוחרת לעשות זאת.
ברוקס לא שרדה את הניתוח וריצ'רד נכנס לניתוח ושורד אותו ומצבו קשה אך יציב.
בהמשך, אביו של אלכס מופיע בבית החולים, אך אלכס לא רוצה שום קשר אליו.
ביילי מאובחנת כחולת OCD, הפרעת סדר כפייתית לאחר שובו של בעלה לסיאטל כי פרש מלימודי ההתמחות הכירורגית, היא עוברת טיפול מתאים ומתמודדת.
מרדית' וכריסטינה נמצאות ב"מלחמה קרה", לאחר שכריסטינה אמרה למרדית' כי לא תוכל להיות הרופאה הכי בולטת מכיוון שכעת היא מקיימת חיי משפחה וכי זה לגיטימי לגמרי.
היחסים בין רוס לכריסטינה מתהדקים.
קאלי מחליטה לסלוח לאריזונה על הבגידה לאחר תקופה ממושכת ולאחר שאריזונה יצאה עם המתמחה ליאה מרפי.
בפרק הסוגר את מחצית העונה כריסטינה ומרדית' מגיעות לעמק השווה, ריצ'רד במיטבו לאחר שיקום ארוך וממושך, אלכס וג'ו בשיא אהבתם, רוס עובר התמוטטות נפשית בעקבות רגשות האשם שלו על מותה של ברוקס, דרק מקבל שיחת טלפון מסתורית מנשיא ארצות הברית לגבי פרויקט הקשור למדעי מוח האדם.
פרק זה הוא למעשה יום חתונתם של אפריל ומתיו, השושבינות הן אריזונה, כריסטינה ומרדית' בגלל כעסה של אפריל על שלוש אחיותיה המכנות אותה "ברווזון".
החתונה מגיעה לשיאה כאשר ג'קסון קוטע אותה ומתוודה על אהבתו בפני אפריל אובדת העצות.
אפריל עוזבת את הטקס ובורחת עם ג'קסון.
הם מחליטים להתחתן והם עוברים לגור יחד והם שומרים על כך בסוד.
בשיחה המסתורית שקיבל דרק מנשיא ארצות הברית נאמר לו שהוא נבחר להיות המוביל בפרויקט מיפוי המוח האנושי.
מרדית' כועסת כיוון שדרק לוקח על עצמו עוד עבודה למרות הבטחתו לה.
לאחר תלונה אנונימית (שהוגשה בידי ליאה מרפי), בבית החולים מחוקק חוק שאוסר יחסים רומנטיים בין עובדים שאינם נשואים / מאורסים וכך מתגלה שאפריל וג'קסון נשואים.
זוגות בצוות הלא נשואים מרגישים מאוימים.
כריסטינה יאנג מועמדת לזכות בפרס הרפר אייברי אך היא לא זוכה בשל קשר בית החולים עם קתרין אייברי, אך בהמשך מתברר שהייתה אמורה לזכות.
ג'קסון ואפריל רבים על אמונותיהם ועל דתם בנוגע לגידול ילדים.
אפריל עוזבת את הבית וגרה אצל אריזונה וקאלי שמחליטות שהן רוצות ילד נוסף.
ריצ'רד נוסע לקתרין כדי להציע לה נישואים, אך כאשר הם רבים על רקע אי זכייתה של כריסטינה בפרס, ריצ'רד עוזב בלי להציע לקתרין נישואים.
אפריל חוזרת הביתה כדי לקחת נגן שירים והיא פוגשת את ג'קסון והם רבים שוב והיא מספרת לו במהלך הריב על כך שהיא בהריון.